సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్రియాంకా చోప్రా సోదరుడిపై కేసు నమోదు
బాలీవుడ్ స్టార్ ప్రియాంకా చోప్రా సోదరుడు సిద్ధార్థ్ అశోక్ చోప్రాపై పూణె సిటీ క్రైమ్ బ్రాంచ్ పోలీసులు కేసు నమోదు చేశారు.
TNN | Updated:
Jul 15, 2016, 01:14PM IST
బాలీవుడ్ స్టార్ ప్రియాంకా చోప్రా సోదరుడు సిద్ధార్థ్ అశోక్ చోప్రాపై పూణె సిటీ క్రైమ్ బ్రాంచ్ పోలీసులు కేసు నమోదు చేశారు. పూణెలో మగ్‌శాట్ లాంజ్ పేరిట హోటల్ వ్యాపారం నిర్వహిస్తున్న సిద్ధార్థ్ తన హోటల్లో హుక్కాలో పొగాకు కలిపిన పదార్థాలని కస్టమర్లకి సర్వ్ చేస్తున్న నేరం కింద సిగరెట్ అండ్ టుబాకో ప్రోడక్ట్స్ యాక్ట్ -2003 ప్రకారం అక్కడి పోలీసులు ఈ కేసు నమోదు చేశారు. సిద్ధార్థ్‌తోపాటు హోటల్ మేనేజర్ ప్రకాశ్ తుల్చారామ్ చౌదరిపై కూడా కేసు నమోదైంది. ధనికవర్గాలకి చెందిన కొంతమంది ఇక్కడ పొగాకు ఉత్పత్తులతో కూడిన హుక్కా సేవిస్తున్నట్టుగా తమకి పక్కా సమాచారం అందినట్టుగా క్రైమ్ బ్రాంచ్ ఇన్‌స్పెక్టర్ రాజేంద్ర కదమ్ తెలిపారు. ఈ సమాచారంతోనే బుధవారం రాత్రి ఈ హోటల్‌పై దాడి చేసిన పోలీసులు హుక్కాలో కలిపే రూ. 26,000 విలువైన పొగాకు ఉత్పత్తులని స్వాధీనం చేసుకున్నారు. గురువారం ప్రెస్‌మీట్ పెట్టిన పోలీసులు... పొగాకు ఉత్పత్తులు అమ్మడం, కలిగి ఉండటం చట్ట విరుద్ధం అని స్పష్టంచేశారు. గత మే నెలలో కూడా కోల్‌కతా నైట్ రైడర్స్-సన్ రైజర్స్ హైదరాబాద్ జట్ల మధ్య ఐపీఎల్ మ్యాచ్ సందర్భంగా బెట్టింగ్ నిర్వహిస్తున్నారంటూ సమాచారం అందుకున్న పోలీసులు ఈ హోటల్‌పై దాడి చేసి బెట్టింగ్‌కి పాల్పడుతున్న పది మందిని అదుపులోకి తీసుకోవడంతోపాటు రూ.4.42 లక్షల విలువైన నగదు, సామాగ్రిని స్వాధీనం చేసుకున్నారు.